b'\n_START_ARTICLE_\nA-Katsastus\n_START_SECTION_\nHistoria\n_START_PARAGRAPH_\nSuomen Autokatsastus Oy (SAUK) syntyi vuonna 1996, kun vuonna 1966 valtion virastona perustettu ja vuonna 1994 liikelaitokseksi muutettu autorekisterikeskus yhti\xc3\xb6itettiin. Ajoneuvorekisterien yll\xc3\xa4pito ja muut hallinnolliset teht\xc3\xa4v\xc3\xa4t siirtyiv\xc3\xa4t samassa yhteydess\xc3\xa4 perustetulle ajoneuvohallinnolle. Valtio myi yrityksen 31. maaliskuuta 2003 MB Rahastot -p\xc3\xa4\xc3\xa4omasijoitusyhti\xc3\xb6lle, jolloin sen nimi muutettiin A-Katsastus Oy:ksi. Vuonna 2006 Bridgepoint osti yrityksen. _NEWLINE_Yrityksen toimitusjohtajina ovat toimineet Lasse Korppi vuosina 1996\xe2\x80\x932006, Juha Tukiainen vuosina 2006\xe2\x80\x932010 ja Kari Kivikoski vuoden 2011 alusta._NEWLINE_A-Katsastus on laajentanut toimintaansa, ja Suomen lis\xc3\xa4ksi se toimii Latviassa, Puolassa, Ruotsissa ja Virossa ja useilla toimialoilla.'